Escitalopram a iné lieky
Trápia ma menštruačné bolesti, no užívam escitalopram. Aký liek môžem na to použiť ?
Dobrý deň,
ďakujeme za Vašu otázku.
Medzi všetkými voľnopredajnými liekmi určenými na liečbu bolesti boli pozorované s liekom Escitalopram vzájomné interakcie. Najvhodnejšia sa zdá byť kombinácia s paracetamolom.  Príležitostné užitie lieku s jeho obsahom je preto počas liečby Escitalopramom možné. V prípade potreby dlhodobej liečby bolesti, alebo jeho nedostatočného účinku je potrebné sa o vhodnom lieku poradiť s lekárom.
Prajem pekný zvyšok dňa.
S pozdravom
PharmDr. Veronika Kiabová